ባለፈው ዓመት የተተከሉ ችግኞች 84 በመቶ መፅደቃቸውን ጠቅላይ ሚኒስትር ዐቢይ አሕመድ አስታወቁ
በባለፈው ዓመት የአረንጓዴ ዐሻራ የችግኝ ተከላ ወቅት በሀገር አቀፍ ደረጃ ከተተከሉት ችግኞች 84 በመቶ የሚሆኑት መፅደቃቸውን ጠቅላይ ሚኒስትር ዐቢይ አሕመድ አስታወቁ፡፡ጠቅላይ ሚኒስትሩ ዛሬ በፌስ ቡክ ገፅ ባሰፈሩት ፅሁፍ እንደገለፁት በአረንጓዴ ዐሻራ የችግን ተከላ ወቅት በሀገር አቀፍ ደረጃ የተተከሉት ችግኞች እንዲያድጉ በመላ ሀገሪቱ ከፍተኛ የመንከባከብ ሥራ ሲሠራ መቆየቱን ገልፀዋል።ከተተከሉትም ችግኞች ውስጥ በአማካይ 84 በመቶ የሚሆኑት መፅደቃቸውም ለመጭው የችግኝ ተከላ መርሐ ግብር በምንዘጋጅበት በዚህ ወቅት፣ ጥረታችን ፍሬ ማፍራቱን መገንዘባችን ተስፋ ሰጭ ነው ሲሉ አስታውቀዋል።